Φλεβικές δυσπλασίες στοματικής κοιλότητας
Creators: name: Αναγνωστίδου, Μαρία-Κορίννα Δημητρίου
Publisher: name: Aristotle University of Thessaloniki
Year: 2025
Subjects: Φλεβικές Δυσπλασίες
Στοματική Κοιλότητα
Αγγειακές Ανωμαλίες
Venous Malformations
Oral cavity
Vascular anomalies

description: Οι φλεβικές δυσπλασίες της στοματικής κοιλότητας είναι συγγενείς αγγειακές ανωμαλίες που προκύπτουν από διαταραχές στη φυσιολογική ανάπτυξη του φλεβικού δικτύου. Ανήκουν στις αγγειακές δυσπλασίες χαμηλής ροής (low-flow vascular malformations) και διαφοροποιούνται από άλλες αγγειακές βλάβες, όπως τα αιμαγγειώματα και οι αρτηριοφλεβικές δυσπλασίες. Η κλινική τους εικόνα ποικίλλει, με χαρακτηριστικά συμπτώματα όπως κυανωτικές βλάβες, διαταραχές λειτουργικότητας και πιθανές επιπλοκές λόγω φλεβικής στάσης ή θρόμβωσης. Η παρούσα εργασία στοχεύει στη διερεύνηση των φλεβικών δυσπλασιών της στοματικής κοιλότητας, με έμφαση στην επιδημιολογία, την παθοφυσιολογία, τη διαγνωστική προσέγγιση και τις θεραπευτικές επιλογές. Επιπλέον, εξετάζονται οι επιπτώσεις αυτών των δυσπλασιών στη ζωή των ασθενών, καθώς και οι προοπτικές βελτίωσης της διάγνωσης και της θεραπείας. Πραγματοποιήθηκε βιβλιογραφική ανασκόπηση της σχετικής επιστημονικής βιβλιογραφίας, με έμφαση σε πρόσφατες μελέτες που αφορούν την ταξινόμηση, τη διάγνωση και τις θεραπευτικές προσεγγίσεις για τις φλεβικές δυσπλασίες της στοματικής κοιλότητας. Χρησιμοποιήθηκαν επιστημονικές βάσεις δεδομένων και κλινικές μελέτες για την ανάλυση των σύγχρονων θεραπευτικών μεθόδων. Οι φλεβικές δυσπλασίες χαρακτηρίζονται από διαταραγμένη φλεβική κυκλοφορία, απουσία φυσιολογικών βαλβίδων και αγγειακή διάταση, γεγονός που οδηγεί σε φλεβική στάση και αυξημένο κίνδυνο ενδοαγγειακής θρόμβωσης. Η διάγνωση βασίζεται σε κλινικά και απεικονιστικά ευρήματα, με το υπερηχογράφημα Doppler, τη μαγνητική αγγειογραφία (MRA) και την αξονική αγγειογραφία (CTA) να αποτελούν βασικά διαγνωστικά εργαλεία. Η θεραπεία περιλαμβάνει συντηρητική παρακολούθηση, σκληροθεραπεία, laser, χειρουργική αφαίρεση ή φαρμακευτικές παρεμβάσεις, όπως αναστολείς της οδού PI3K/AKT/mTOR. Η έγκαιρη διάγνωση και η εξατομικευμένη θεραπεία είναι ζωτικής σημασίας για την πρόληψη των επιπλοκών και τη βελτίωση της ποιότητας ζωής των ασθενών. Η διαφορική διάγνωση των φλεβικών δυσπλασιών από άλλες αγγειακές ανωμαλίες είναι καθοριστική για τη σωστή κλινική διαχείριση. Οι σύγχρονες ερευνητικές εξελίξεις επικεντρώνονται στην ανάπτυξη στοχευμένων θεραπειών και νέων διαγνωστικών μεθόδων που θα βελτιώσουν τη διαχείριση αυτών των αγγειακών ανωμαλιών.
description: Venous malformations of the oral cavity are congenital vascular anomalies resulting from disturbances in the normal development of the venous network. They belong to low-flow vascular malformations and are differentiated from other vascular lesions such as haemangiomas and arteriovenous malformations. Their clinical condition varies, with characteristic symptoms such as cyanotic lesions, functional impairment and possible complications due to venous stasis or thrombosis. This paper aims to investigate venous malformations of the oral cavity, with a focus on epidemiology, pathophysiology, diagnostic approach and treatment options. In addition, the impact of these malformations on patients' lives is discussed, as well as the prospects of improving diagnosis and treatment. A literature review of the relevant scientific bibliography was performed, with emphasis on recent studies concerning the classification, diagnosis and treatment approaches for venous malformations of the oral cavity. Scientific databases and clinical studies were used to analyze current treatment methods. Venous malformations are characterized by impaired venous circulation, absence of normal valves and vascular dilatation, leading to venous stasis and increased risk of intravascular thrombosis. Diagnosis is based on clinical and imaging findings, with Doppler ultrasound, magnetic resonance angiography (MRA) and computed tomography angiography (CTA) being key diagnostic tools. Treatment includes conservative monitoring, sclerotherapy, laser, surgical removal or drug interventions such as PI3K/AKT/mTOR pathway inhibitors. Early diagnosis and personalized treatment are crucial to prevent complications and improve patients' quality of life. Differential diagnosis of venous malformations from other vascular abnormalities is crucial for proper clinical management. Current research developments focus on the development of targeted therapies and new diagnostic methods that will improve the management of these vascular anomalies.